Yvonne Birgit Ingdal Jensen (født 10. december 1939) er en dansk skuespiller. Hun er uddannet svømme- og danselærer og debuterede som skuespiller på Studenterscenen. Siden har hun bl.a. optrådt på Fiolteatret, Det Danske Teater, Boldhus Teatret og Folketeatret. I de senere år har hun indsunget flere plader. På tv·2-albummet På kanten af småt brændbart er nummeret Yvonne Ingdal opkaldt efter hende.